**Felhasználási szerződés**

szerzői műre vonatkozóan

amely létrejött egyrészről a

* Kiadó neve: HELMA kiadó (Alko-soft Nonprofit Bt)
* Kiadó székhelye: 8630 Balatonboglár Szabadság u. 75.
* Adószám: 21915851-2-14
* képviseli: Dvariecki Bálint ügyvezető
* Kapcsolati adatok: info@helma.hu +36(30)499-34-77

mint kiadó (továbbiakban: *Kiadó*),

másrészről

* Szerző neve:
* Szerző szerzői műben szereplő neve:
* Születési hely, idő:
* Anyja neve
* Lakóhely:
* Elérhetőség (email, telefon):

mint szerző (továbbiakban: *Szerző*) között az alábbi feltételekkel:

**I. A szerződés tárgya**

1. A*Szerző* kötelezettséget vállal arra, hogy

*…………………………………………………..……………………………………………………..* című szellemi alkotását (a továbbiakban: *Mű*) a *Kiadó* részére átadja, és arra a III. pontban meghatározott felhasználási jogot engedélyezi.

1. A *Kiadó* kötelezettséget vállal arra, hogy a szerzői művet kizárólag a szerződés III. pontjában meghatározott módokon használja fel.

**II. Szavatosság**

1. A *Szerző* kijelenti, hogy kizárólagos szerzője a *Mű*nek, amely egyéni, eredeti jellegű és a saját szellemi alkotása.
2. A *Szerző* szavatol azért, hogy a *Mű*vön nem áll fenn harmadik személynek olyan kizárólagos szerzői vagyoni joga, amely a *Kiadó* jelen szerződés szerinti jogszerzését és felhasználását korlátozná vagy akadályozná.

**III. A szerződés tartalma, a felhasználási jog**

1. A *Szerző* a jelen szerződési feltételek elfogadásával az I. pontban meghatározott *Mű*re területi korlátozás nélkül, a szerződés megkötésétől számított határozatlan időtartamra kizárólagos, harmadik személynek át nem engedhető felhasználási engedélyt ad a *Kiadó* részére az alábbi körben
* nyomtatott formában történő bármilyen megjelentetés (többszörözés és forgalomba hozatal útján történő terjesztés),
* elektronikus formában történő megjelentetés (terjesztés)
* hangoskönyv formában történő megjelentetés (terjesztés).
1. A szerződés időtartama alatt a *Kiadó* előzetes, írásbeli engedélyével a *Szerző* jogosult a *Mű* további felhasználására harmadik fél számára felhasználási engedélyt adni.

**IV. Díjazás**

1. A *Felek* rögzítik, hogy a *Szerző* a *Mű* felhasználásért díjazásra nem tart igényt, a *Mű*nek a szerzői minősége feltüntetésével történő megjelenését és terjesztését elégséges ellenértéknek fogadja el.

**V. A *Mű* rendelkezésre bocsátása**

1. A *Szerző* hozzájárulását adja ahhoz, hogy a *Kiadó* a *Mű*vet  szerkessze, azon – annak tartalmi integritását nem érintve – kisebb változtatásokat eszközöljön.
2. A *Kiadó* a *Mű* jelen szerződésben meghatározott formátumban történő felhasználását teljes egészében vagy annak egy részében is megtagadhatja, amennyiben a *Mű* szellemi tulajdonjoga iránt kétségek merülnek fel, a *Mű* tartalmának egésze vagy annak egy része a *Kiadó* megítélése szerint jogellenes. A *Kiadó* a már kiadott *Mű* vonatkozásában is megtagadhatja annak további terjesztését, amennyiben a jelen pontban meghatározott körülményekről csak a kiadást követően szerzett tudomást.

**VI. Felelősség**

1. A *Kiadót* semmiféle jogi és anyagi felelősség nem terheli a *Mű* harmadik személy által történő jogosulatlan felhasználásából eredő kárért, és a *Szerző* a *Kiadóval* szemben kifejezetten lemond az ilyen jogosulatlan felhasználásából eredő igényének érvényesítéséről. A harmadik fél általi jogosulatlan felhasználás ellen bármelyik fél önállóan is felléphet, ilyen eljárás indítására a *Szerző* kifejezetten felhatalmazza a *Kiadót*. *Felek* együttműködnek, és minden szükséges segítséget megadnak egymás számára minden olyan eljárásban, amelyet a *Mű* harmadik fél általi jogosulatlan felhasználása miatt indított bármelyik fél.

**VII. A Szerződés tartama, megszűnése**

1. A *Felek* közötti szerződés határozatlan időre jön létre.
2. A jelen szerződés csak a Szjt. 51. § (1) bekezdésében meghatározott esetekben, vagy azonnali hatállyal a szerződéses kötelezettségek megszűnése esetén mondható fel. A *Szerző* azonnali hatállyal felmondhatja a szerződést, ha a *Kiadó* a szerződéses kötelezettségeink felszólítás ellenére nem tesz eleget. Nem tekinthető a *Kiadó* szerződésszegésének, ha a kötelezettség teljesítésének elmaradása a *Szerző* hibájából, mulasztásából, téves adatszolgáltatásából származik. A *Kiadó* azonnali hatállyal felmondhatja a szerződést, ha a kiadás megtagadásának lenne helye, továbbá ha a *Szerző* a *Kiadónak* kárt okoz, ideértve azt az esetet is, ha a kizárólagos kiadói jogra vonatkozó szabályokat a *Szerző* megszegi.

**VIII. A *Szerző* személyhez fűződő jogai, adat-és titokvédelem**

1. A *Kiadó* a szerződéssel megszerzett felhasználási jog gyakorlása során – a felhasználás jellegéhez igazodó módon – a *Szerző* nevét az általa a jelen szerződésben megadott módon tünteti fel.
2. A *Szerző* a személyes adatainak a kezeléséhez kifejezetten hozzájárul, azzal, hogy csak olyan személyes adata kezelhető, amely a szerződés teljesítése érdekében végzett adatkezelés céljának megvalósulásához elengedhetetlen, a cél elérésére alkalmas.

**IX. Záró rendelkezések**

1. A jelen szerződés a magyar jog hatálya alá tartozik, és az ebben nem szabályozott kérdésekre a vonatkozó magyar jogszabályokat kell alkalmazni. A jelen szerződésben nem rendezett kérdésekben a szerzői jogról szóló 1999. évi LXXVI. törvényt, a jogszavatosságra pedig az eladónak a tulajdonjog átruházásáért való, a Ptk. adásvételi szabályai között meghatározott szavatosságára irányadó rendelkezéseket kell alkalmazni azzal.
2. A*Felek* megtesznek mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, mely közöttük a szerződés keretében vagy a szerződéssel kapcsolatban merül fel. Minden, a szerződés megkötése után felmerülő és a *Felek*től független olyan körülményről, amely a szerződés teljesítését akadályozza, a *Felek* kölcsönösen kötelesek egymást tájékoztatni.

**Kelt: Diósd 2024, december …**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dvariecki Bálint HELMA Szerző

 kiadó ügyvezető